Målselv

Målselv ligger i Troms. Den grenser i nord mot Senja, Balsfjord og Storfjord, i sør mot Bardu, og i vest mot Sørreisa. I øst løper riksgrensen mot Kiruna kommune i Sverige. Kommunen har navn etter Målselva, som renner gjennom Målselvdalen.

Historie
Målselv er en levende bygdekommune som ble grunnlagt av fogd Jens Holmboe i Senjen og Tromsø fogderi. I Målselv var det ingen fastboende før 1788, og Holmboe bygget mønsterbruk og importerte nye husdyrraser fra Danmark som han ga til innflytterne. Spesielt etter Storofsen begynte befolkningstilveksten og Målselv har således i stor grad røtter i innvandring, først fra Gudbrandsdalen og senere fra Østerdalen på 1700- og 1800-tallet. Staten ga liten eller ingen hjelp etter storflommen, og fogd Holmboe søkte råd hos sin fetter Bernt Anker når det gjaldt nyryddingen av de ubebodde områdene. Holmboe og hans hustru Anna Margrethe (født Irgens) ytet også økonomisk bistand til innflytterne, både i Målselv og Bardu. Mange av de som kom nordover var flomrammede husmannssønner som fikk muligheten til å bli selveiere.

Geografi
Kommunen strekker seg fra grensa til Sverige i sørøst og følger Målselvvassdraget med sidedaler langs hoveddalføret til munninga av vassdraget innerst i Malangsfjorden ved Målsnes i nordvest. Målselvdalen er det største dalføret i Troms og minner om Østerdalen, med breie jordbruksbygder og vidstrakte furumoer. Store deler av kommunen utgjøres av skogs- og fjellområder. Med en høyde 1 721 meter over havet er Njunis kommunens høyeste fjelltopp, og det tredje høyeste fjellet i Troms og Finnmark fylke.

Øvre Dividal nasjonalpark ligger ved svenskegrensen, og ligger i sin helhet i Målselv kommune. Nasjonalparken utgjør 22,5 % av kommunens areal.

 Delområder 
Målselv kommune er delt inn i følgende fire statistiske delområder (innbyggertall 2011):
 Nedre Målselv (2 459)
 Bardufossområdet (2 510)
 Bakkehaugområdet (804)
 Øverbygd (783)
Bosted ikke oppgitt (7)

 Elver, vann og fjell i Målselv 
 Andsvatnet
 Dødesvatn
 Store Rostavatn
 Lille Rostavatn

 Sentrum i Målselv 
Målselv er med sitt store areal delt inn i flere små og store bygder.
Det ligger dagligvarebutikk på følgende steder fra øst mot vest:
 Holt
 Skjold (Øverbygd)
 Rundhaug
 Moen med
 Olsborg
 Bardufoss med
 Andslimoen
 Andselv
 Heggelia

 Bygder i Målselv 
Større og mindre bygder i Målselv:
 Dividalen
 Kirkesdalen
 Rostadalen
 Bakkehaug
 Maukdal
 Elverum
 Storhaugen
 Rognmoen
 Rossvoll
 Karlstad
 Kjerresnes
 Fagerfjell
 Fleska
 Fossmo
 Grøtte
 Storjorda

 Samferdsel 
E6 går gjennom kommunen. Fv. 86, Fv. 87, Fv. 854 og Fv. 855 møter E6 og gjør kommunen til et sentralt knutepunkt i veitrafikken i Troms fylke. Bardufoss lufthavn har daglige flyforbindelser til Oslo lufthavn (Gardermoen) og er en av de eldste stamrutelufthavnene i Nord-Norge.

 Aviser og media 
Lokalavisa Nye Troms har hovedredaksjon på Olsborg, og kommer ut tre ganger i uka. Lokalradiostasjonen er Radio Bardufoss. I perioden 1977 til 1993 hadde NRK Troms lokalkontor på Andselv, dette ble flyttet til Finnsnes i nabokommunen Lenvik.

 Politikk 

Se også utfyllende artikkel: Kommunestyrevalg i Målselv.

 Kommunestyrevalget 2023 

 Fotnoter 

 Referanser 

 Litteratur  
 Alf Kiil Målselv bygdebok, historie -1920 bind 1
 Turid Følling Eilertsen Målselv bygdebok, gårdsnummer 1–49 bind 2, 1982 
 Vidkunn Haugli Målselv bygdebok bind 3 ISBN 82-992248-0-2
 Vidkunn Haugli Målselv bygdebok bind 4 gårdshistorie utgitt av Målselv kommune 2002 ISBN 82-992248-1-0
 Gunnar Thorvaldsen Koloniseringen av Bardu og Målselv kapittel 2 i Folketellinger gjennom 200 år Statistisk sentralbyrå 2002 ISBN 82-537-6712-9

Eksterne lenker

  Kommunefakta Målselv – Statistisk sentralbyrå 

  Ville og vakre Målselv – visittromso.no
  Målselva – lakseelver.no